Aberdeen

**Aberdeen** er en by i det nordøstlige Skottland. Den utgjør kjernen i City of Aberdeen. Den er også administrasjonsby for Aberdeenshire selv om den ikke ligger i denne regionen. Byen er også den viktigste havnen i denne delen av Skottland, og nasjonens tredje største by etter befolkningstall.

Aberdeen kalles ofte «Europas oljehovedstad», fordi den er senter for det meste av oljeaktiviten på britisk sektor, og oljeindustri utgjør ryggraden i den lokale økonomien. En rekke norske bedrifter innenfor oljeindustrien er representert i Aberdeen. Aberdeen havn har stor trafikk av forsyningsfartøyer som betjener oljeindustrien i Nordsjøen. Flyplassen er senter for en vesentlig del av helikoptertrafikken til og fra britisk sektor, og er en av de største helikopterflyplassene i verden. Aberdeen har daglige flyavganger til og fra Kristiansund, Stavanger, Bergen og Oslo.

Aberdeen har to universiteter, University of Aberdeen og Robert Gordon University. University of Aberdeen er et av Skottlands eldste universiteter og ble grunnlagt i 1495.

## Etymologi for Obar Dheathain
Det moderne gæliske navnet på byen er *Obar Dheathain*  (skotsk *Aiberdeen*): «obar» (fra det piktsike ord *aber*) betyr *sammenflytingen av elver*, og «Deathain» oversettes vanligvis for Don. Faktisk dreier det seg om Dees og Dons elvemunninger, som romerne oversatte *Deva* og *Devona*, den moderne *Devanha*. Det latinske ordet *Devona*  stemmer fra det gammelgresk *ἡ Δήουανα*, som Ptolemaios fra Alexandria translittererte navnet på den keltiske elvegudinne *Deathain*, et ord at han falskt oversatt til *gudinne*.

## Historie
Dagens Aberdeen er en sammensmelting av to middelalderbyer, Old Aberdeen og New Aberdeen, som begge kan føre sin dokumenterte historie tilbake til det 12. århundre. Selv om de to middelalderbyene bare ligger et par kilometer fra hverandre opprettholdt de begge sin egen identitet frem til moderne tid og ble ikke slått sammen før i 1891. Gamle kilder omtaler ofte «The cities of Aberdeen» (merk flertall).

Old Aberdeen ligger like sør for utløpet av elva Don, og vokste opp rundt St. Machar katedralen, og var et viktig kirkesenter fram til reformasjonen. Ifølge en gammel legende ble den første kirken på dette stedet bygget så tidlig som det 6. århundre. Katedralen ble bispesete i 1131, og den nåværende katedralbygningen ble påbegynt i det 12. århundre. I 1495 ble den første delen av det som senere ble University of Aberdeen, King's College, grunnlagt av biskop Elphinstone. 

New Aberdeen var et viktig handelssenter fra det 12. århundre. Vilhelm I av Skottland hadde en residens der, og ga byen sitt første charter i 1179; den hadde tidligere fått visse byrettigheter av David I. New Aberdeen vokste fram nord for utløpet av elva Dee, og elveoset utgjorde en av de beste naturlige havnene i denne delen av Skottland. 

I 1336 ble den brent ned av Edvard III av England, men ble snart bygget opp igjen. Byen hadde da en periode navnet *New Aberdeen*. Byarkivet er et av de eldste i Skottland, og går tilbake til 1398. Med unntak av en kort periode dekker det hele historien frem til i dag. 

Under kong Robert Bruce fikk byen, som takk for sin støtte under den skotske uavhengighetskrig, skogen Stocket av kongen. Dette området brakte store inntekter, som fortsatt kommer byens befolkning til gode gjennom offentlige tiltak.

New Aberdeen fikk sitt eget universitet i 1593, da Marischal College ble grunnlagt. Marischal College og King's College i Old Aberdeen var separate universiteter fram til det 19. århundre, og ble slått sammen i 1870 til det som i dag er University of Aberdeen.

På grunn av angrep fra baron i området hadde byen kraftige forsvarsverker, men innen 1770 var alle byporter fjernet. Under striden mellom rojalister og *[[Covenanters|covenanters]]* ble byen plyndret av begge sider. I 1715 erklærte byens ledere at de støttet James Francis Edward Stuart (*The Old Pretender*), og i 1745 bodde hertugen av Cumberland en tid i Aberdeen før han angrep Charles Edward Stuart (*The Young Pretender*).

## Kultur
### Museum og gallerier
* Aberdeen Maritime Museum i Shiprow
* Aberdeen Art Gallery
* Provost Ross' House fra 1593 er byens nest eldste bolighus
* Gordon Highlanders Museum
* Provost Skene's House Museum
* Tolbooth Museum - fengsel fra 1600-tallet
* Marischal Museum
* King's Museum

### Festivaler
Det arrangeres mange festivaler i Aberdeen, bl.a. Aberdeen International Youth Festival (verdens største kunstfestival for unge kunstnere), Aberdeen Jazz Festival, *Rootin' Aboot*, *Triptych*, Word (litteraturfestival) og DanceLive. Aberdeen Student Show har vært arrangert årlig siden 1921.

### Musikk
Barene i Belmont Street er spesielt kjent for live musikk. Populære konserter holdes blant annet i Aberdeen Exhibition and Conference Centre (AECC), Aberdeen Music Hall og The Lemon Tree, i tillegg til på flere mindre steder som The Tunnels, The Moorings, Drummonds, Moshulu, and Snafu. Kjente musikere fra Aberdeen er Annie Lennox, Emeli Sandé, kultbandet Pallas og samtidskomponisten John McLeod.

## Vennskapsbyer
* Stavanger


Aberdeen Grammar School, Scotland 2.JPG|«Aberdeen Grammar School», en av de eldste videregående skoler i Storbritannia
Fil:|På «Market Street», like ved fergehavnen
Aberdeen Mercat Cross.jpg|«Mercat Cross» i Aberdeen, ett av mange typiske keltiske markedskors
Aberdeen UnionSt.jpg|«Aberdeen Arts Centre» og «North Church of St. Andrew», sett fra krysset mellom King Street, Queen Street og East / West North Street
Aberdeen town house.jpg|Rådhusets klokketårn
RGC By Night.jpg|Robert Gordon's College: «The Auld Hoose» (*Det gamle huset*  på skotsk)
AberdeenHeliport-23217-Lizzie.jpg|Aberdeens lufthavn i Dyce spiller en stor økonomisk rolle siden 1967, som lenke til oljerigger i Nordsjøen
Bridge of Dee Aberdeen.jpg|Bru over Dee-elven i Aberdeen
Geograph-401673-Colin Smith-The Don Mouth.jpg|Dons munning
A view of aberdeen.jpg|Snø om våren: Aberdeen ligger mellom Stavangers og Aalborgs breddegrader
Rubislaw Quarry.jpg|Utsikt over Rubislaw Quarry, steinbruddet der ca. seks millioner tonn granitt har vært trukket til byens byggearbeid. Derfor fikk Aberdeen tilnavnet «The Granite City», før den ble «Oil Capital of Europe» og «Silver City»
Playhouseaberdeen.jpg|«His Majesty's Theatre»
Festival Parade Union Street.jpg|Aberdeen International Youth Festival Parade i 2005


## Referanser


## Eksterne lenker
* 
*